Neuvoston asetus (ETY) N:o 1964/87, annettu 2 päivänä heinäkuuta 1987, Kreikan liittymisasiakirjaan liitetyllä pöytäkirjalla N:o 4 käyttöön otetun puuvillan tukijärjestelmän mukauttamisesta



Virallinen lehti nro L 184 , 03/07/1987 s. 0014 - 0015

Suomenk. erityispainos Alue 3 Nide 23 s. 0237

Ruotsink. erityispainos Alue 3 Nide 23 s. 0237



NEUVOSTON ASETUS (ETY) N:o 1964/87, annettu 2 päivänä heinäkuuta 1987, Kreikan liittymisasiakirjaan liitetyllä pöytäkirjalla N:o 4 käyttöön otetun puuvillan tukijärjestelmän mukauttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon Kreikan liittymisasiakirjan ja erityisesti siihen liitetyssä pöytäkirjassa N:o 4, sellaisena kuin se on muutettuna Espanjan ja Portugalin liittymisasiakirjaan liitetyllä pöytäkirjalla N:o 14, olevan 11 kohdan, ottaa huomioon komission ehdotuksen(), ottaa huomioon Euroopan parlamentin lausunnon(), ottaa huomioon talous- ja sosiaalikomitean lausunnon(), sekä katsoo, että pöytäkirjalla N:o 4 käyttöön otetun puuvillan järjestelmän toiminnan tarkastelu osoittaa, että on tarpeen mukauttaa tätä järjestelmää, olisi säädettävä, että tuotantotuen määrää on vähennettävä, kun arvioitu tuotanto ylittää kyseisen markkinointivuoden taatun enimmäismäärän; hyvän hallinnon varmistamiseksi olisi myös säädettävä, että tosiasiallisen tuotannon poiketessa arvioidusta tuotannosta seuraavan markkinointivuoden taattu enimmäismäärä on tarkistettava, puuvillan viljelyä harjoitetaan yhteisön kaikkein epäsuotuisimmilla alueilla; olisi tehtävä tutkimus tämän viljelyn vaikutuksesta näillä alueilla; tästä syystä olisi säädettävä mahdollisuudesta muuttaa taattua enimmäismäärää, jos tämän tutkimuksen tulokset osoittavat sen tarpeellisuuden, ja kokemus voi osoittaa, että muut edellä tarkoitetulla pöytäkirjalla säädetyn järjestelmän mukautukset ovat tarpeellisia; tästä syystä olisi säädettävä neuvoston mahdollisuudesta mukauttaa järjestelmä, ON ANTANUT TÄMÄN ASETUKSEN: 1 artikla Tällä asetuksella vahvistetaan Kreikan liittymisasiakirjaan liitetyssä pöytäkirjassa N:o 4 olevassa 3 kohdassa säädetyn puuvillan tuotantotukijärjestelmän mukautukset. 2 artikla 1. Ennen jokaisen markkinointivuoden alkua neuvosto vahvistaa määräenemmistöllä komission ehdotuksesta taatun enimmäismäärän. Tämä määrä, jossa otetaan huomioon viiteajanjakson tuotanto sekä kysynnän ennakoitu kehitys, ei voi ylittää 752 000 tonnia puuvillaa, josta siemeniä ei ole poistettu. 2. Kun puuvillan, josta siemeniä ei ole poistettu, ennen markkinointivuoden alkua arvioitu tuotanto ylittää kyseisen markkinointivuoden taatun enimmäismäärän, tuen määrästä on vähennettävä määrä, joka saadaan, kun kohdehintaan sovelletaan kerrointa, joka kasvaa sen mukaan, kuinka paljon arvioitu tuotanto ylittää taatun enimmäismäärän. Markkinointivuosiksi 1987/1988, 1988/1989 ja 1989/1990, tässä järjestyksessä, tuen määrän vähennys ei kuitenkaan saa olla suurempi kuin 15, 20 ja 25 prosenttia kohdehinnasta. Jos arvioidun tuotannon sijasta tosiasialliseen tuotantoon sovellettu ensimmäinen alakohta johtaisi tuen määrän tarkistukseen, joka poikkeaa suoritetusta tarkistuksesta, seuraavan markkinointivuoden taattu enimmäismäärä tarkistetaan tämän tilanteen huomioon ottamiseksi. 3. Neuvosto vahvistaa määräenemmistöllä komission ehdotuksesta säännöt 2 kohdassa tarkoitetun kertoimen määrittämiseksi. 3 artikla 1. Ennen markkinointivuotta 1988/1989 komissio toimittaa neuvostolle kertomuksen puuvillan, josta siemeniä ei ole poistettu, kohdehintaan perustuvan järjestelmän toiminnasta sekä puuvillan viljelyn kehityksestä yhteisön epäsuotuisimmilla alueilla. Jos kertomus osoittaa tarpeelliseksi, neuvosto päättää määräenemmistöllä komission ehdotuksesta ja kuultuaan Euroopan parlamenttia 2 artiklassa vahvistetun taatun enimmäismäärän muuttamisesta. 2. Viimeistään viiden vuoden kuluttua tämän asetuksen täytäntöönpanosta komissio toimittaa neuvostolle kertomuksen tukijärjestelmän toiminnasta. Jos kertomus osoittaa tarpeelliseksi, neuvosto päättää 1 kohdan toisessa alakohdassa tarkoitettua menettelyä noudattaen järjestelmän mahdollisista mukautuksista. 4 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan markkinointivuodesta 1987/1988. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 2 päivänä heinäkuuta 1987. Neuvoston puolesta Puheenjohtaja K. E. TYGESEN () EYVL N:o C 89, 3.4.1987, s. 39 () EYVL N:o C 156, 15.6.1987 () EYVL N:o C 150, 9.6.1987, s. 8